Steinhoff wil nóg eiendom verkoop | Netwerk24
15 Maart 2019 12:27
Steinhoff International wil verskeie eiendomme in Europa vir €400 miljoen verkoop om kontant in te samel om sy skuld te herstruktureer, volgens bronne.
Die groep het Eastdil Secured aangestel om hom te adviseur oor die verkoop van kantore, pakhuise en fabrieke in Brittanje, Duitsland, Pole en Hongarye, het bronne met kennis oor die aangeleentheid gesê.
Hulle wil anoniem bly omdat dit nog nie openbaar gemaak is nie.
Verteenwoordigers van Steinhoff en Eastdil wou nie kommentaar lewer nie.
Steinhoff is in die moeilikheid sedert Desember 2017 nadat hy nie sy jaarresultate kon uitreik nie weens beweerde ongerymdhede met sy boeke en toe sy uitvoerende hoof Markus Jooste terselfdertyd skielik bedank het.
Die groep het destyds honderde miljoene euro se skuldbriewe uitgereik.
Sy aandele is tans feitlik waardeloos. – Bloomberg
Meer oor: Steinhoff | Kleinhandel | Winkelgroepe | Kleinhandelaars